钦定古今图书集成/明伦汇编/官常典/第604卷 > 梅守相
## 钦定古今图书集成/明伦汇编/官常典/第604卷 > 梅守相

按《宣城县志》：“守相号春寰，万历己丑进士。初授魏县
令。父卒任所，守相躄踊扶榇，哀感行路。服除，补南昌
令，除工部都水司，迁郎中，擢山东布政司参议，备兵
东昌。寻升副使，奉敕提督七省漕储，升广西按察司
廉使，致仕归，享年九十。守相自幼廉静寡欲，承父训，
以不愧不欺为兢兢。授诸弟经，凛如严师。皆以次登”
显官。